# Dan Bălan

Dan Bălan (romanès: Dan Balan) (Chisinau, 6 de febrer de 1979) és un cantant i compositor moldau, que fou líder del grup musical O-Zone.

## Biografia

Nat a Chișinău, fill de Mihai Balan, diplomàtic que fou ambaixador de la República de Moldàvia a Israel i posteriorment Cap del Servei d'Informació i Seguretat de la República de Moldàvia, i Ludmila Balan, una popular presentadora de televisió. Té una germana, la presentadora de televisió Sanda Bălan (n. 1984). El seu avi matern, Boris Vasiliev, fou deportat a Sibèria en la seva infantesa.
Dan va viure amb la seva família fins al 1995, any en què la família es va mudar a Tel-Aviv a causa del treball del seu pare com a ambaixador.
La seva primera aparició en públic va ser al xou Semaforul el 1988. Al mateix temps, els seus pares li van comprar el seu primer instrument, un acordió, amb el qual rebé classes fins a 1994.
El 1992 li van comprar la seva primera guitarra i es va centrar amb la música rock. El 1994, amb motiu d'un festival a la seva escola, Dan va presentar la seva primera cançó. Aquest mateix any escriví una cançó per al programa de televisió de la seva mare, i aquesta es va convertir en el seu primer èxit nacional.
El 1995 Dan també es va mudar amb la seva família a Tel-Aviv. Durant la seva estada a Israel, Dan va continuar component noves cançons. Amb el senzill "Despre tine" va aconseguir el número 1 a cinc països i ser el número 6 de les principals llistes musicals d'Europa.

## Discografia
### O-Zone

Dan va ser el principal mànager de la seva banda, produint i escrivint gairebé totes les composicions del grup. Dan va formar O-Zone el 199] i va llançar tres àlbums fins al 2004. El gran èxit va arribar amb DiscO-Zone, que va aconseguir el número 1 en sis països i va vendre al voltant de 2,5 milions de còpies arreu del món. Les cançons més reeixides de Dan amb la seva banda van ser "Dragostea din tei" i "Despre Tine", cançons de l'àlbum DiscO-Zone.

### Crazy Loop

El 2007 va introduir l'eurodance a la cançó Crazy Loop, amb la qual va aconseguir ser el número 1 de les llistes romaneses. El vídeo, dirigit per Marc Klasfeld, va ser filmat a Los Angeles, i llançat per tot Europa a mitjan octubre de 2007. Al mes de desembre Dan també va llançar un àlbum amb Crazy Loop anomenat "The Power of Shower".

### Chica Bomb

El 2009 va publicar la seva nova cançó "Chica Bomb", sensual i atrevida.

## Referències

* 1 2 «Ambassador – Mihai BALAN». Intelligence and Security Service of Republic of Moldova. [Consulta: 29 juliol 2015].
* ↑ «Ludmila Bălan. Tanti Ludmila». vipmagazin.md. Arxivat de l'original el 10 de juliol 2015. [Consulta: 29 juliol 2015].
* ↑ «ULTIMA ORĂ! Mihai Balan a fost numit director al Serviciului de Informații și Securitate». publika.md. Arxivat de l'original el 27 de febrer 2020. [Consulta: 29 juliol 2015].
* ↑ «Bunicul lui Dan Bălan, Boris Vasiliev: "Stalin mi-a furat copilăria"». Timpul. [Consulta: 29 juliol 2015].
* ↑ «Tanti Ludmila: "Tatăl meu și-a realizat visul!». JC. Arxivat de l'original el 10 de juliol 2015. [Consulta: 29 juliol 2015].
* ↑ «Stalin Mi-a Furat Copilăria». BestSeller. Arxivat de l'original el 27 de febrer 2020. [Consulta: 29 juliol 2015].
* ↑ «Romania/Moldova: O-Zone Breathes Fresh Air Into European Pop Music Scene». RadioFreeEurope/RadioLiberty.
* ↑ «MTV Romanian Music Awards 2004». Softpedia. [Consulta: 14 juliol 2015].
* ↑ «Charts in Romania». Arxivat de l'original el 2009-03-16. [Consulta: 9 setembre 2016].
* ↑ «cd.ro – magazin virtual de muzica romaneasca – Pop». cd.ro. Arxivat de l'original el 2015-09-23. [Consulta: 9 setembre 2016].
* ↑ «Top cele mai difuzate piese in Romania in 2010». Beat Factor. Arxivat de l'original el 25 de juliol 2015. [Consulta: 15 juliol 2015].

## Enllaços externs

* Dan Bălan a MySpace